Diari Oficial de la Generalitat Valenciana


Sumari del DOGV 3257, del 04-06-1998 (1998/3960)

RESOLUCIÓ de 30 d'abril de 1998, de la Universitat Politècnica de València, per la qual es convoca un concurs de mèrits per a la provisió d'un lloc vacant del grup C o D, auxiliar administratiu amb destinació a la Unitat d'Accions a l'Estranger, existent en la plantilla de personal funcionari.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3257

Data del DOGV
:   04-06-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/3960


Organisme emissor
:   Universitat Politècnica de València

Tipus de document
:   Resolució

RESOLUCIÓ de 30 d'abril de 1998, de la Universitat Politècnica de València, per la qual es convoca un concurs de mèrits per a la provisió d'un lloc vacant del grup C o D, auxiliar administratiu amb destinació a la Unitat d'Accions a l'Estranger, existent en la plantilla de personal funcionari. [1998/X3960]
  
D'acord amb la normativa vigent aquest Rectorat anuncia, per a la seua provisió, la vacant que a continuació s'indica, d'acord amb les següents:
  
Bases
  
Primera
  
Podran prendre part en aquest concurs:
  
A) Amb caràcter voluntari:
  
1. Els funcionaris de carrera d'administració general al servei de la Universitat Politècnica de València i funcionaris de carrera d'administració general al servei de la Generalitat Valenciana.
  
2. Els funcionaris de la Universitat Politècnica de València que es troben en situació d'excedència voluntària o servei en altres administracions públiques. Si l'excedència és per interès particular, sempre que a l'acabament de presentació d'instàncies porten més de dos anys en aquesta situació.
  
3. Els funcionaris en situació de serveis especials.
  
B) Amb caràcter forçós:
  
1. Els funcionaris de carrera de la Universitat Politècnica de València en servei actiu amb destinació provisional, excepte els que ocupen llocs de lliure designació.
  
2. Els funcionaris suspesos, una vegada complit el temps de suspensió.
  
3. Els funcionaris en situació d'excedència forçosa.
  
4. Els funcionaris en situació d'expectativa de destinació, d'acord amb allò disposat en el Text Refós de la Llei de la Funció Pública Valenciana.
  
Segona
  
La valoració dels mèrits per a l'adjudicació d'aquest lloc s'efectuarà d'acord amb el barem publicat en el Diari Oficial de la Generalitat Valenciana, de 2 de juliol de 1991, i Decret 117/1991, de 26 de juny, del Consell de la Generalitat Valenciana, modificat pel Decret 176/1993, de 28 de setembre, del Govern Valencià (DOGV núm. 2.118, de 6 d'octubre de 1993).
  
Tercera
  
Per a l'adjudicació d'aquest lloc cal arribar a la puntuació mínima establida. Per aquest motiu no seran convocats a la realització de l'entrevista personal preceptiva aquells aspirants que, sumada la puntuació màxima prevista en el barem per a l'entrevista a la puntuació obtinguda en la valoració dels altres mèrits, no arriben a la puntuació mínima fixada.
  
Els casos d'empat en la puntuació final seran resolts per la Comissió de Qualificació a favor de qui haguera obtingut més puntuació en l'apartat d'aptituds per al lloc de treball, i si continuara l'empat, a favor de qui acredite major antiguitat; en el cas que aquest continuara s'adjudicarà el lloc a la persona de més edat i si encara així persistira es desempatarà per sorteig públic.
  
L'ordre de prioritat per a l'adjudicació del lloc al personal funcionari vindrà donat per la puntuació obtinguda segons el barem especificat en la base segona, sense perjudici del dret preferent dels excedents forçosos o excedents voluntaris per cura de fills que, per aquest ordre, tindran prioritat per al reingrés en llocs de treball de nivell igual al seu grau personal reconegut, d'acord amb allò disposat en l'article 42 del Text Refós de la Llei de la Funció Pública Valenciana.
  
El dret preferent haurà de ser expressament invocat en la sol·licitud.
  
La destinació adjudicat serà irrenunciable.
  
Quarta
  
Característiques del lloc vacant que s'anuncia:
  
Codi del lloc: P761.
  
Forma de provisió: concurs de mèrits.
  
Puntuació mínima requerida per a l'adjudicació: 3 punts.
  
Denominació del lloc: Auxiliar administratiu.
  
Requisits:
  
- Funcionari de carrera del grup C o D.
  
Sector: administració general.
  
Destinació: Unitat d'Accions a l'Estranger.
  
Complement de destinació: nivell 16.
  
Complement específic: E021.
  
Localitat: València.
  
Funcions generals:
  
- Gestió administrativa i econòmica dels assumptes de la Unitat d'Accions a l'Estranger.
  
- Mecanografia, arxiu, correspondència, càlcul senzill i introducció de dades a l'ordinador.
  
- Maneig de PC a nivell d'usuari, i s'haurà utilitzar paquets informàtics de tractament de textos, fulls de càlcul, bases de dades, etc.
  
- I totes aquelles altres funcions inherents al lloc de treball.
  
Cinquena. Comissió de qualificació
  
La Comissió de qualificació, estarà formada pels membres següents:
  
Titulars
  
President: Sr. Francisco Morant Anglada, vicerector de Centres a l'Estranger de la Universitat Politècnica de València.
  
Vocals: Sr. José García-Romeu Pérez, cap del Servei de Gestió Econòmica de la Universitat Politècnica de València.
  
Sr. Miguel Sánchez Pradas, cap del Servei de Finançament i Gestions d'Accions a l'Estranger, de la Universitat Politècnica de València.
  
Sra. Mercedes Morales Jiménez, representant de la Junta de Personal d'Administració i Serveis, per part de la secció sindical de CCOO.
  
Sr. Bartolomé Soler Arnau, representant de la Junta de Personal d'Administració i Serveis, per part de la secció sindical d'UGT.
  
Secretària: Sra. M. José Iza Martínez, cap del Servei de Recursos Humans de la Universitat Politècnica de València, que actuarà amb veu però sense vot.
  
Suplents:
  
President: Sr. Pedro Miguel Sosa, vicerector d'Assumptes Econòmics i Coordinació de la Universitat Politècnica de València.
  
Vocals: Sr. Vicent Castellano i Cervera, vicegerent de la Universitat Politècnica de València.
  
Sr. Emilio Mur Mur, cap de la Secció de Personal Docent de la Universitat Politècnica de València.
  
Sr. Consuelo Vallés Prima, representant de la Junta de Personal d'Administració i Serveis, per part de la secció sindical de CCOO.
  
Sr. Antonio Sanabria Gil, representant de la Junta de Personal d'Administració i Serveis, per part de la secció sindical d'UGT.
  
Secretària: Sra. M. Consol Nadal i Navarro, cap del Negociat del PAS de la Universitat Politècnica de València, que actuarà amb veu però sense vot.
  
Els membres de la comissió han d'abstenir-se i podran ser recusat pels interessats quan hi concórreguen circumstàncies previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Contra els actes de la comissió, els interessats podran interposar el recurs ordinari previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en el termini d'un mes comptador des de l'endemà de la seua publicació. El recurs podrà interposar-se davant l'òrgan que va dictar l'acte que s'impugna o davant el rector com a òrgan competent per a resoldre'l.
  
Sisena. Presentació de documentació i instàncies
  
Les sol·licituds per a prendre part en aquesta convocatòria s'adreçaran al rector de la Universitat Politècnica de València, camí de Vera, s/n, 46548 València, i s'ajustaran al model publicat com a annex II a aquesta resolució.
  
Termini: les instàncies es presentaran en el termini de vint dies hàbils a partir de l'endemà de la publicació d'aquesta resolució en el Diari Oficial de la Generalitat Valenciana i es presentaran al Registre General d'aquesta Universitat Politècnica de València, situat a l'edifici de Rectorat, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
A la sol·licitud haurà d'acompanyar-se una fotocòpia del DNI i la documentació fefaent acreditativa dels mèrits que al·leguen cada un dels aspirants. Aquests mèrits s'hauran de fer constar en la sol·licitud, i hauran d'acreditar documentalment aquells dels quals no conste justificació en els respectius expedients personals del Servei de Recursos Humans d'aquesta Universitat.
  
Setena
  
1. Aquesta convocatòria es resoldrà per Resolució del Rectorat d'aquesta Universitat Politècnica de València, en el termini màxim d'un mes comptador des de l'endemà de la finalització de la presentació d'instàncies, i es publicarà en el Diari Oficial de la Generalitat Valenciana.
  
2. El termini de presa de possessió de la nova destinació serà de dos dies si radica a la mateixa localitat, o d'un mes, si radica en una altra distinta.
  
3. El termini de presa de possessió començarà a comptar a partir de l'endemà de la publicació de la resolució d'adjudicació en el Diari Oficial de la Generalitat Valenciana.
  
Vuitena
  
Contra aquest acte, que és definitiu en la via administrativa, els interessats podran interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació d'aquesta resolució en el Diari Oficial de la Generalitat Valenciana.
  
Com a requisit per a la interposició del recurs esmentat recurs, s'haurà d'efectuar la comunicació prèvia d'aquesta interposició a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.